Sigfús Halldórsson - Við Vatnsmýrina
Sigfús Halldórsson syngur og leikur eigin lög er 78-snúninga hljómplata gefin út af Íslenzkum tónum árið 1952. Á henni syngur Sigfús Halldórsson tvö laga sinna Í dag og Við Vatnsmýrina og leikur undir á píanó. Platan er hljóðrituð í mono. Upptaka: Ríkisútvarpið. Pressun: AS Nera í Osló.

Lagalisti 
 Í dag - Lag - texti: Sigfús Halldórsson - Sigurður Sigurðsson frá Arnarholti - 
 Við Vatnsmýrina - Lag - texti: Sigfús Halldórsson - Tómas Guðmundsson -

Um plötuna 
Í apríl 1952 fóru fram í Ríkisútvarpinu upptökur með Sigfúsi Halldórssyni á lögunum Litlu flugunni, Tondeleyo, Í dag og Við Vatnsmýrina (IM 2 og IM 7). Prufuplötur bárust um sumarið en endanlegar plötur komu ekki í sölu í Drangey fyrr en 21. desember, meðal annars vegna verkfalls sem hafði áhrif á innflutning til landsins. Þessi plata er sérstök að því leyti að hún er óvenjulega stór (30 cm.) og því náði hún minni sölu en ella hefði verið því lögin eru bæði klassískar perlur. Þetta var eina plata Íslenzkra tóna sem var í þessari stærð. 

Íslenzkir tónar
Hljómplötur gefnar út árið 1952